
МОНГОЛ УЛСЫН ИХ ХУРЛЫН
[bookmark: _h06h22z21kh1]ТОГТООЛ

2026 оны 06 сарын 12 өдөр     		            Дугаар 35                     Төрийн ордон, Улаанбаатар хот


   Үндэсний хиймэл дагуул хөөргөх 
   төслийн талаар авах зарим 
   арга хэмжээний тухай 

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, 27 дугаар зүйлийн 27.2 дахь хэсэг, Монгол Улсын Их Хурлын чуулганы хуралдааны дэгийн тухай хуулийн 45 дугаар зүйлийн 45.2 дахь хэсгийг үндэслэн Монгол Улсын Их Хурлаас ТОГТООХ нь: 

1.Үндэсний хиймэл дагуул хөөргөх төслийн талаар дараах арга хэмжээг авч хэрэгжүүлэхийг Монгол Улсын Засгийн газар /Н.Учрал/-т даалгасугай:

1/Монгол Улсын өнөөгийн болон ирээдүйн хэрэгцээ, аюулгүй байдлын шаардлагад нийцсэн, орчин үеийн технологийн шийдлийг нэвтрүүлсэн, дамжуулах хүчин чадал, нийт өртөг, санхүүжилтийн нөхцөл, хэрэгжих хугацаа, ашиглалтын үр өгөөжийг зах зээлийн боломж, чадавхад нийцүүлэн тооцсон байдлаар үндэсний хиймэл дагуул хөөргөх төслийн техник, эдийн засгийн үндэслэлийг шинэчлэн боловсруулах; 

2/үндэсний хиймэл дагуул хөөргөх төсөл хэрэгжүүлэгчийг сонгон шалгаруулахдаа дамжуулах хүчин чадал, санхүүжилтийн нөхцөл, зардал, хэрэгжих хугацаа, хөөргөлт, даатгал, газрын станц, сургалт, зөвлөх үйлчилгээ, ашиглалт, засвар үйлчилгээ, сансрын ашигтай байрлал болон ашиглалтын үр өгөөж зэрэг нийт эзэмшлийн өртгөөр үнийн шалгуурыг гаргаж, олон улсын зах зээл дээр санал болгож байгаа боломжит хувилбаруудыг харьцуулан судалж, сонгон шалгаруулалтыг ил тод явуулах; 

3/үндэсний хиймэл дагуул хөөргөх төслийн санхүүжилтийг Монгол Улсын төсөв, гадаад өрийн хэмжээнд дарамт учруулахгүй байх чиглэлээр урт хугацаатай, нэн хөнгөлөлттэй зээл, экспортын санхүүжилт, лизинг, ашиглалтын орлогоор эргэн төлөх зэрэг санхүүжилтийн уян хатан хувилбаруудыг судалж, хэрэгжүүлэх боломжийг бүрдүүлэх.

2.Энэ тогтоолын 1 дэх заалтад заасан арга хэмжээний хэрэгжилтийн үр дүнг тооцох шалгуур үзүүлэлтийг хавсралтаар баталсугай.

3.Энэ тогтоолын хэрэгжилтийг Монгол Улсын Их Хурлын 2027 оны хаврын ээлжит чуулганы хугацаанд Монгол Улсын Их Хуралд танилцуулахыг Монгол Улсын Засгийн газар /Н.Учрал/-т даалгасугай.

4.Энэ тогтоолын хэрэгжилтэд хяналт тавьж ажиллахыг Монгол Улсын Их Хурлын Эдийн засгийн байнгын хороо /Б.Заяабал/-нд даалгасугай. 




МОНГОЛ УЛСЫН 
ИХ ХУРЛЫН ДАРГА 				С.БЯМБАЦОГТ
Монгол Улсын Их Хурлын 2026 оны              				 35 дугаар тогтоолын хавсралт

   АРГА ХЭМЖЭЭНИЙ ХЭРЭГЖИЛТИЙН ҮР ДҮНГ ТООЦОХ ШАЛГУУР ҮЗҮҮЛЭЛТ

	Д/д
	Тогтоолын дэд заалт 
	Шалгуур үзүүлэлт
	Суурь түвшин
	Хүрэх түвшин
	Хүрэх 
үр дүн
	Хариуцах байгууллага
	Мэдээллийн эх сурвалж

	
	
	
	2026 он
	2027 он
	
	
	

	1
	1.1/Монгол Улсын өнөөгийн болон ирээдүйн хэрэгцээ, аюулгүй байдлын шаардлагад нийцсэн, орчин үеийн технологийн шийдлийг нэвтрүүлсэн, дамжуулах хүчин чадал, нийт өртөг, санхүүжилтийн нөхцөл, хэрэгжих хугацаа, ашиглалтын үр өгөөжийг зах зээлийн боломж, чадавхад нийцүүлэн тооцсон байдлаар үндэсний хиймэл дагуул хөөргөх төслийн техник, эдийн засгийн үндэслэлийг шинэчлэн боловсруулах; 

	Харилцаа холбоо, хил орчмын болон гамшгийн үеийн холбоо, аюулгүй байдал, өргөн зурвасын хэрэглээний 10-15 жилийн өсөлтийн тооцоо.
	2011-2013 онд хийгдсэн техник, эдийн засгийн үндэслэл буюу тооцоолол, технологийн шийдэл хуучирсан.
	Шинэчилсэн техник, эдийн засгийн үндэслэлд улсын өсөн нэмэгдэх хэрэгцээ, цаг үеийн шаардлагад нийцсэн, орчин үеийн технологийн нэн шинэ шийдлүүдийг судалсан байх.
	Шинэчилсэн техник, эдийн засгийн үндэслэл
	


Засгийн газар
	[bookmark: _GoBack]Цахим хөгжил, инновац, харилцаа холбооны яам, Сангийн яам, Эдийн засаг, хөгжлийн яам

	
	
	Анхны болон өргөтгөх боломжит нийт дамжуулах хүчин чадал, Гб/сек.
	Нийт дамжуулах хүчин чадал 10.3 Гб/сек байгаа. Нэмэлт бүртгэлээр 21-30 Гб/сек хүртэл нэмэх боломж судлагдаж байна.
	Анхны ашиглалтын үед хамгийн багадаа 50 Гб/сек, цаашид давтамж/
технологийн хувьд өргөтгөх боломжийг техник, эдийн засгийн үндэслэлд тусгасан байх.
	Техникийн шаардлага, сүлжээний төлөвлөлт, ITU/давтамжийн нотолгоо
	Цахим хөгжил, инновац, харилцаа холбооны яам
	Цахим хөгжил, инновац, харилцаа холбооны яам

	
	
	Ku, Ka band /цараа/ болон бусад боломжит давтамжийн зурвас, 113.6°E байрлалын болон нэмэлт давтамж ашиглах боломжийн үнэлгээ.
	113.6°E байрлалд Ku-band /цараа/ давтамжийн зурвас хязгаарлагдмал.
	113.6°E байрлалын давтамжийн нөөцийг бүрэн ашиглах, мөн нэмэлт давтамж ашиглах хувилбар туссан байх.
	Давтамжийн төлөвлөлт, олон улсын зохицуулалтын дүгнэлт
	Цахим хөгжил, инновац, харилцаа холбооны яам, Харилцаа холбооны зохицуулах хороо
	Цахим хөгжил, инновац, харилцаа холбооны яам, Харилцаа холбооны зохицуулах хороо

	
	
	· Өндөр нууцлалтай модуляц, шифрлэлтийн дэмжлэг; 
· кибер аюулгүй байдал, өгөгдлийн бүрэн эрхт байдлын үнэлгээ.
	Бүрэн судлагдаагүй.
	Аюулгүй байдлын шаардлага хангасан модуляц, шифрлэлт үндсэн шийдэлд багтсан, үндэсний аюулгүй байдлын нөлөөллийн үнэлгээ, кибер аюулгүй байдал, өгөгдлийн бүрэн эрхт байдлын үнэлгээ хийгдсэн байх.
	Аюулгүй байдлын дүгнэлт, техникийн тодорхойлолт
	Цахим хөгжил, инновац, харилцаа холбооны яам, Батлан хамгаалах яам, Хууль зүй, дотоод хэргийн яам, 
Тагнуулын ерөнхий газар
	Цахим хөгжил, инновац, харилцаа холбооны яам, Батлан хамгаалах яам, Хууль зүй, дотоод хэргийн яам, 
Тагнуулын ерөнхий газар

	2
	1.2/үндэсний хиймэл дагуул хөөргөх төсөл хэрэгжүүлэгчийг сонгон шалгаруулахдаа дамжуулах хүчин чадал, санхүүжилтийн нөхцөл, зардал, хэрэгжих хугацаа, хөөргөлт, даатгал, газрын станц, сургалт, зөвлөх үйлчилгээ, ашиглалт, засвар үйлчилгээ, сансрын ашигтай байрлал болон ашиглалтын үр өгөөж зэрэг нийт эзэмшлийн өртгөөр үнийн шалгуурыг гаргаж, олон улсын зах зээл дээр санал болгож байгаа боломжит хувилбаруудыг харьцуулан судалж, сонгон шалгаруулалтыг ил тод явуулах;
	· Техникийн болон санхүүгийн санал ирүүлсэн эрх бүхий олон улсын компанийн тоо;
· үнэлгээний аргачлал урьдчилан батлагдсан;
· онооны задаргаа, жин, хасах босго;
· ашиг сонирхлын зөрчлийн мэдүүлэгтэй байх.
	Нэг компанид төвлөрсөн, харьцуулсан саналууд бүрэн тусгагдаагүй.
	5-аас доошгүй эрх бүхий олон улсын оролцогчтой, техникийн болон санхүүгийн саналыг харьцуулсан байх.
	Техникийн болон санхүүгийн саналын үнэлгээний тайлан
/Сонгон шалгаруулалтаас өмнө/
	


Засгийн газар
	Цахим хөгжил, инновац, харилцаа холбооны яам, Төрийн худалдан авах ажиллагааны газар

	3
	1.3/төслийн санхүүжилтийг Монгол Улсын төсөв, гадаад өрийн хэмжээнд дарамт учруулахгүй байх чиглэлээр урт хугацаатай, нэн хөнгөлөлттэй зээл, экспортын санхүүжилт, лизинг, ашиглалтын орлогоор эргэн төлөх зэрэг санхүүжилтийн уян хатан хувилбаруудыг судалж, хэрэгжүүлэх боломжийг бүрдүүлэх.

	Хиймэл дагуул, хөөргөлт, даатгал, газрын станц, gateway, сургалт, зөвлөх үйлчилгээ, хүүгийн зардлыг багтаасан байх.
	Одоогийн харьцуулалтад хиймэл дагуулын үнэ, нэмэлт зардлууд салангид.
	· Бүх саналыг нийт эзэмшлийн өртгөөр нэг аргачлалаар тооцож, 15 жилийн амьдралын мөчлөгийн зардал/үр өгөөж гаргасан байх;
· нийт үнэ 100-150 сая ам.долларт багтсан байх.
	Тооцооны хүснэгт, санхүүгийн загвар
	Сангийн яам, Цахим хөгжил, инновац, харилцаа холбооны яам
	Сангийн яам, Цахим хөгжил, инновац, харилцаа холбооны яам

	
	
	Өрийн тогтвортой байдлын шинжилгээ, улсын төсөвт шууд ачаалал үүсгэх эсэх, эргэн төлөлтийн эх үүсвэртэй байх.
	310.8 сая евро орчим хөрөнгө оруулалт нь төсөв, гадаад өрийн дарамт үүсгэх эрсдэлтэй.
	Нэн хөнгөлөлттэй зээл, экспортын санхүүжилт, лизинг, орлогоор эргэн төлөх загварыг харьцуулан судалж, төсөв/өрийн дарамтгүй хувилбар санал болгосон байх.
	Өрийн шинжилгээ, санхүүжилтийн хувилбарын дүгнэлт
/Техник, эдийн засгийн үндэслэл батлагдсанаас хойш 120 хоногт/
	Сангийн яам, Эдийн засаг, хөгжлийн яам
	Сангийн яам, Эдийн засаг,
хөгжлийн яам

	
	
	Илүүдэл хүчин чадал борлуулах, төрийн хэрэглээний хэмнэлт, хувийн хэвшлийн хэрэглээний орлогын тооцоо.

	Орлогын загвар тодорхой бус.
	15 жилийн орлого, хэрэглээ, эрэлт, зах зээлийн эрсдэлийн тооцоо туссан, мэдрэмжийн шинжилгээтэй байх.
	Орлого/эрэлт, мэдрэмжийн шинжилгээ
/Техник, эдийн засгийн үндэслэл батлагдсанаас хойш 120 хоногт/
	Цахим хөгжил, инновац, харилцаа холбооны яам, Сангийн яам
	Цахим хөгжил, инновац, харилцаа холбооны яам, Сангийн яам

